Chinor jome masjidi. Chinor jome masjidi — Andijon viloyati Andijon shahrida joylashgan boʻlib, 1907-yilda Moʻydin Halfa ismli odam tomonidan qurilgan. 1936-yilgacha mahalla namozxonlari masjid binosida namoz oʻqib turgan. Soʻngra shahar hokimi Qobiljon Obidovning 1992-yil 27-apreldagi 57-farmoyishi bilan mahalla ahliga masjid sifatida foydalanishga topshirilgan. Ayni paytda masjid binosi anʼanaviy sharq va oʻzbekona uslubga keltirilgan boʻlib, bir xonaqoh va ikkita kichik minoraga ega. Masjid 800 dan ziyod musulmonlar uchun moʻljallangan. Masjid Oʻzbekiston musulmonlar idorasi qaramogʻida hisoblanadi.